**ХҮНС ХӨДӨӨ АЖ АХУЙН ГАЗРЫН**

 **2022 ОНЫ 02 ДУГААР САРЫН ХИЙСЭН АЖЛЫН МЭДЭЭЛЭЛ**

2022.02.28 Улиастай хот

Нэг. Удирдлага зохион байгуулалтын ажлын талаар:

1. Төсвийн гүйцэтгэлийн 02 дугаар сарын мэдээг санхүүгийн программаас гаргаж  аймгийн төрийн сангаар хянуулан ХХААХҮ-н яаманд хүргүүлсэн. Байгууллагын шилэн дансны мэдээллийг сар бүрийн 08-ны дотор системд байршуулан ажилласан.
2. 2022 оны 02 дугаар сарын байдлаар ирсэн албан бичиг 20, явсан бичиг 10, Газрын даргын Б тушаал 5, А тушаал 9 гарч, өргөдөл 0 ирсний мэдээ тайланг холбогдох газруудад хүргүүлж ажилласан.
3. Улиастай сумын төрийн байгууллага, аж ахуй нэгж нийт иргэдийн дунд зохион байгуулсан “Цасны баяр”-ын арга хэмжээ 2022 оны 02 дугаар сарын 26-ны өдөр Улиастай сумын өлзийт баг, Цанын баазад зохион байгуулагдсан бөгөөд Хүнс, хөдөө аж ахуйн газрын нийт ажилтан албан хаагчид оролцож удирдамжийн хэрэгжилтийг ханган ажилласан.
4. Гүйцэтгэлийн удирдлагын мэдээллийн цахим сан /plan.igovernment.mn/-д байгууллагын төрийн захиргааны, үйлчилгээний нийт 12-н албан хаагч 02 дугаар сарын гүйцэтгэлийн төлөвлөгөөний хэрэгжилтийг бүрэн тайлагнаж ажилласан.
5. Байгууллагын 2022 онд хэрэгжүүлэх Дотоод аудит хяналт шинжилгээ үнэлгээ, Ил тод байдал, Аз жаргалтай ажлын байр, Авилгатай тэмцэх хөтөлбөрийг хэрэгжүүлэх төлөвлөгөө, Дотоод сургалт, Нийгмийн батлагааг хангах хөтөлбөрийг хэрэгжүүлэх ажлын төлөвлөгөөг тус тус боловсруулан батлуулсан.
6. Үйл ажиллагааны үр дүнгийн үзүүлэлтийн зорилтот түвшинг салбар бүрээр нэгтгэн авч ХХААХҮ яаманд хүргүүлсэн.
7. Аймгийн Засаг даргаас сумын Засаг дарга нартай 2022 онд хамтран ажиллах гэрээнд тусгах Хүнс, хөдөө аж ахуйн салбарын зорилт арга хэмжээг боловсруулан Засаг даргын тамгын газарт хүргүүлэн ажилласан.

Хоёр: Үйлдвэр, худалдаа үйлчилгээний албаны хийсэн ажлын мэдээлэл

1. Аймгийн хэмжээнд 2022 онд тариалах талбай, хураан авах ургацын төлөвлөгөөг сумдаар гаргаж аймгийн Засаг дарга сумдын засаг дарга нартай байгуулах гүйцэтгэлийн төлөвлөгөөнд тусгуулсан.
2. Аймгийн газар тариалангийн бүтээгдэхүүний нөөцийн мэдээг сумдаас авч нэгтгэж байна.
3. Аймгийн баталгаажуулалтын зөвлөлийн хурал хуралдаж нийт хүнсний үйлдвэрлэл, үйлчилгээ эрхэлж байгаа 8 аж ахуйн нэгж, иргэний тохирлын гэрчилгээг шинээр болон хугацаа сунгах шийдвэрийг гаргасан.
4. Стратегийн хүнсний нөөцийн мэдээг 24 сумаас авч нэгтгэн даваа гараг бүр ХХААХҮ-н яаманд хүргүүлэн ажилласан.
5. 2022 оны 02 дугаар сарын 28-ны өдөр “Хоршоог хөгжүүлэх сангаас хөнгөлөлттэй зээл олгох сонгон шалгаруулах журам-ын танилцуулгыг сумдын ХААТ-ийн мэргэжилтэн нарт цахим уулзалт хийж зөвлөгөө мэдээлэл өгч ажилласан.
6. ЖАЙКА Олон Улсын байгууллагын орон нутагт үйл ажиллагаа явуулдаг жижиг дунд үйлдвэрлэл эрхэлдэг аж ахуйн нэгжүүдэд 2022 оны 02 дугаар сарын 16-ны өдөр Орон нутгийн бүтээгдэхүүн хөгжүүлэлтээс эхлээд худалдаанд гаргах хүртэл цахим уулзалт семинарыг зохион байгуулсан. Тус сургалтад 7 аж ахуйн нэгж хамрагдсан.
7. Сум хөгжүүлэх сангийн зээлдэгч нартай алдаатай 20 сумын мэдээллийг мэргэжилтнүүдээр дамжуулан төв серверт илгээж засуулсан.Улиастай Цэцэн-Уул, Нөмрөг, Идэр, Отгон, Их-Уул, Сумын 21 иргэн яаралтай ангилал засуулах шаардлагатай байсан тул жижиг дунд үйлдвэрлэлийн газрын мэргэжилтнээр дамжуулан Монгол банкинд илгээж засуулсан.
8. “Жижиг, дунд үйлдвэрлэл үйлчилгээ эрхлэгчдийг дэмжиж батлан даалтын сан”, “Жижиг дунд үйлдвэрлэлийг хөгжүүлэх сангийн ил тод байдалд нөлөөлөх мөнгө ба менежмент” сэдвээр төрийн болон төрийн бус байгууллага, аж ахуйн нэгж, иргэн оролцсон хэлэлцүүлэг уулзалтыг 2022 оны 02 дугаар сарын 23-ны өдөр зохион байгуулсан. Тус хэлэлцүүлэгт 15 хүн оролцож “Хоршоог хөгжүүлэх сангаас хөнгөлөлттэй зээл олгох, сонгон шалгаруулах журам”-ын талаар танилцуулсан.

Гурав: Мал үржлийн албаны хийсэн ажлын мэдээ

1. Аймгийн аюулгүйн нөөцийн 266 тн өвсийг улсын нөөцийн салбар цэгүүд болох Завханмандал суманд 20 тн , Түдэвтэй суманд 96 тн , Шилүүстэй суманд 50 тн , Тосонцэнгэл суманд 50 тн, Улиастай суманд 50тн буусан. 2022 оны 02 дугаар сарын 13, 21-ны өдрүүдэд Улиастай сумын улсын нөөцийн салбар цэгт буусан 50 тн өвсийг хүлээж авах ажилд Мал үржлийн албаны дарга болон мэргэжилтнүүд оролцсон.
2. Шинэ хөдөө төслийн хүрээнд 2022-2023 онд 400 сая төгрөгөөр хэрэгжүүлэх 3 багц асуудлын тодорхойлолтыг гаргаж 2022 оны 02 дугаар сарын 28-ны өдөр ХХААХҮЯ-нд хүргүүлсэн.
3. 2022 оны 02 дугаар сарын 15-ны өдөр Сумдын хөдөө аж ахуйн тасгийн мэргэжилтнүүдтэй онлайн хурал зохион байгуулахад мэргэжилтнүүд холбогдох мэдээллээ гаргаж өгсөн.
4. Улсын төсвөөр 2022 онд Завхан аймагт шинээр гаргах 5 худгийн судалгааг гаргаж ХХААХҮЯ-нд хүргүүлсэн.
5. 2022 оны 02 дугаар сарын 25-ны өдөр болсон “Иншүүр” төслийн сургалтад Мал үржлийн албаны дарга, малын бэлчээр тэжээл, усан хангамж хариуцсан мэргэжилтэн нар хамрагдсан.
6. Мал төллөлтийн мэдээг 7 хоног бүрийн 3 дахь өдөр авч байна.
7. Том малын зүй бус хорогдлын мэдээг 7 хоног бүрийн 3 дахь өдөр авч байна.
8. Сумдаас отор нүүдлийн мэдээллийг 7 хоног бүр шинэчлэн авч байна. Судалгааны дүнгээр:

**Өөр аймгийн нутагт:**

 Говь-Алтай, Хөвсгөл, Булган, Архангай зэрэг 4 аймгийн Дэлгэр, Цагаан-Уул, Галт, Сайхан, Чулуут зэрэг 5 сумын нутагт Шилүүстэй, Тосонцэнгэл, Их-Уул зэрэг 3 сумын 21 өрхийн 14953 толгой мал оторлож байна.

**Өөрийн аймгийн нутагт:**

Завханмандал, Тэс, Сантмаргаз, Түдэвтэй, Сонгино, Идэр зэрэг 6 сумын нутагт Цэцэн-Уул, Баянхайрхан, Тосонцэнгэл зэрэг 3 сумын 14 өрхийн 5668 толгой мал оторлож байна.

 **Багахайрхан отрын бүс нутагт:**

 Завханмандал, Цэцэн-Уул, Дөрвөлжин, Эрдэнэхайрхан зэрэг 4 сумын 34 өрхийн 25315 толгой мал оторлож байна.

 **Хилийн зурвас отрын бүсэд**:

 Тэс сумын 52 өрхийн 13813 мал отроор өвөлжиж байна.

ХҮНС, ХӨДӨӨ АЖ АХУЙН ГАЗАР